Source: https://pravnapraksa.si/Default.aspx?id=225
Timestamp: 2019-05-26 23:05:37+00:00
Document Index: 6511423

Matched Legal Cases: ['sodišče ', 'sodišče ', 'sodišče ', 'sodišče ', 'Sodišče ', 'sodišče ']

letnik 2018, številka 41-42, 25. 10. 2018 > Kazalo
Rezultat delovanja sodne veje oblasti je prepoznaven v odločitvah, sprejetih v sodnih postopkih, ki se na koncu praviloma odrazijo v sodbi. Z njo sodnik posameznik ali sodni senat sporoči svojo odločitev o uporabi zakona v konkretnem obravnavanem primeru. Naj je odločitev pravnomočna ali ne, postane predmet ocenjevanja v smislu njene sprejemljivosti, razumnosti, pravičnosti in zakonitosti. Najprej jo ocenjujejo stranke v postopku, zatem pa pogosto tudi strokovna in splošna javnost. Tako se oblikuje sklepanje vseh udeleženih, ali je sodstvo v konkretni zadevi opravilo nalogo tako, kot se od njega pričakuje, in v razumnem roku, torej brez nepotrebnega odlašanja. Kolikor so taka pričakovanja uresničena, toliko se to odraža v stopnji zaupanja javnosti v sodstvo.
Nove informacijske tehnologije, ki spreminjajo svet na vseh področjih, prinašajo dodatne možnosti dokazovanja pri prav(osod)nem odločanju, kar je tesno povezano z zakonitostjo načina njihove uporabe. Zato ne preseneča, da je v postopkih o prekršku že prišla na dnevni red uporaba fotografij voznikov (smiselno enako velja za videonadzor), ki so posnete na lokacijah merilnih naprav (stacionarnih radarjev) ob slovenskih cestah.
Sredi poletja je Evropska komisija Sloveniji poslala uradni opomin zaradi omejitev pri namestitvi in uporabi aktivnih strelovodov ESE (ang. Early Streamer Emission) na stavbah v Sloveniji. Zahteve po skladnosti opreme za zaščito pred strelo iz drugih držav EU s slovensko zakonodajo so po mnenju Evropske komisije v nasprotju z načelom vzajemnega priznavanja in prostim pretokom blaga. Slovenija ima na voljo dva meseca za odgovor. Po zaključku postopka bodo podjetniki, ki so v Sloveniji v...
Javna naročila v Evropski uniji (EU) predstavljajo pomemben delež v gospodarstvu in so zato lahko pomemben vzvod za spodbuditev gospodarske rasti. Reforme na področju javnega naročanja s ciljem zmanjševanja porabe na eni strani in povečevanjem učinkovitosti in konkurenčnosti gospodarstva na drugi so zato nujne in dobrodošle. Kot to potrjuje praksa, je področje javnega naročanja eno izmed tistih, na katerem je mogoče z ustreznimi ukrepi doseči učinke manjše porabe. Reforme javnega naročanja...
Dne 25. oktobra Svet Evrope in Evropska komisija že petnajstič obeležujeta evropski dan sodstva, ob katerem države članice prirejajo dogodke, ki približujejo sodstvo in razumevanje pravic državljanom. Slovenija je tako že večkrat izvedla predavanja o sodstvu za študente, predstavitve poklica sodnika, obiske sodišč in podobno. Tokrat bo ob tem dogodku zaživela spletna stran z osnovnimi informacijami o sodstvu in sodnih postopkih nasodiscu.si, ki je del široko zastavljenega projekta Postopkovna pravičnost.
Sredi poletja je Evropska komisija Sloveniji poslala uradni opomin zaradi omejitev pri namestitvi in uporabi aktivnih strelovodov ESE (ang. Early Streamer Emission) na stavbah v Sloveniji. Zahteve po skladnosti opreme za zaščito pred strelo iz drugih držav EU s slovensko zakonodajo so po mnenju Evropske komisije v nasprotju z načelom vzajemnega priznavanja in prostim pretokom blaga. Slovenija ima na voljo dva meseca za odgovor. Po zaključku postopka bodo podjetniki, ki so v Sloveniji v preteklosti želeli prodajati aktivne strelovode, pa so bili zaradi ukrepov Inženirske zbornice Slovenije (IZS) pri tem ovirani, z lahkoto prišli do odškodnin za materialno škodo, ki jim je pri tem nastala v desetih in več letih, bodisi od IZS ali pa od Republike Slovenije, ki je za te omejitve vedela, pa jih ni odpravila.
Včasih je treba v tujino, da z malce distance pogledaš na domače loge. Pred dnevi sem se udeležil posvetovanja tožilcev Federacije BiH. Pretežno sem se, tudi na željo organizatorja, udeleževal sekcije, ki se je ukvarjala z mladoletniško delinkvenco. Morda so se želeli domačini malce pohvaliti s svojimi dosežki. Konec koncev, zakaj pa ne?
Evropsko sodišče za človekove pravice (ESČP) je 2. oktobra letos po osmih letih izdalo težko pričakovano sodbo v sporu med (še vedno aktivno) hitrostno drsalko Nemko Claudio Pechstein in nekdanjim romunskim nogometnim zvezdnikom Adrianom Mutujem ter Švico. Predmet presoje ESČP je bila zakonitost postopkov Arbitražnega sodišča za šport (CAS). Oba imenovana športnika sta se na ESČP pritožila, ker zaradi izpodbijanja arbitražne odločbe CAS nista uspela s pritožbo na Švicarsko zvezno sodišče (FT).
Tožnik je najprej v izvršilnem postopku vložil ugovor tretjega, češ da sporne premične stvari niso last dolžnika zavezanca v izvršilnem postopku. Ugovor tretjega je bil zavrnjen, nato pa je tretji kot tožnik vložil tožbo zaradi nedopustnosti izvršbe pred slovenskim forumom in poleg te še dodatno tožbo, v kateri je bil tožbeni zahtevek oblikovan tako, da se nanaša na vrnitev stvari v lasti tožeče stranke, ki jih je toženec s stalnim prebivališčem v Italiji (Gorica) kot upnik in kupec kupil na podlagi neposredne pogodbe z izvršiteljem med izvršilnim postopkom (93. člen ZIZ).
V nepravdnem postopku odvzema poslovne sposobnosti sodišče po 48. členu Zakona o nepravdnem postopku (ZNP) odredi, da osebo, ki naj se ji odvzame poslovna sposobnost, pregleda izvedenec medicinske stroke, razen če je oseba že v psihiatrični zdravstveni organizaciji po odločbi sodišča in če iz poročila te organizacije o zdravljenju izhaja potreba, da se ji odvzame poslovna sposobnost, ali če sodišče že razpolaga z ustreznim mnenjem izvedenca medicinske stroke, ki pa ne sme biti starejše kot šest mesecev.
Primož Jamšek, Patricij Maček
Plenarno zasedanje Privatizacija državnih bank Primož Jamšek Plenarno zasedanje je bilo letos posvečeno enemu največjih pravnih in ekonomskih izzivov zadnjih let, privatizaciji državnih bank, ki je v luči danih zavez Evropski komisiji precej aktualna.
Na podlagi 1. člena enega najkrajših zakonov v naši pravni zgodovini, vseboval je vsega štiri člene, je bila 23. avgusta 1919 ustanovljena današnja Pravna fakulteta Univerze v Ljubljani ali s takratnim imenom Juridična fakulteta Vseučilišča Kraljevstva (!) Srbov, Hrvatov in Slovencev v Ljubljani, seveda pa tudi univerza sama. Ker je v zadnjih desetletjih postala zmeda glede pravega datuma ustanovitve univerze in fakultete že kar precejšnja, je treba pojasniti, da je zakon sprejelo začasno Narodno predstavništvo 17. julija 1919, regent Aleksander ga je nato v imenu kralja Petra podpisal 23. julija. Zavezujočo moč pa je zakon dobil šele 23. avgusta z objavo v uradnem listu, in to v tistem za celotno državo, na kar napotuje tudi zadnji, tj. 4. člen zakona.
V začetku oktobra je Sodišče EU (SEU) sprejelo odločitev v zadevi C-416/17, Komisija proti Franciji, ki bi lahko pomembno vplivala na odnos med SEU in nacionalnimi sodišči. Gre za davčno zadevo, katere predmet je diskriminatorno verižno obdavčenje francoskih matičnih družb, ki prejmejo dividende tujih hčerinskih družb, vendar je sodba v tej zadevi gotovo zanimiva tudi za tiste pravnike, ki jim davčno pravo ni blizu. SEU je namreč prvič odločalo o tožbi Komisije proti državi članici zaradi neizpolnitve obveznosti (na podlagi 258. člena PDEU) zaradi kršitve obveznosti postavitve vprašanja za predhodno odločanje (VPO), ki je urejeno v 267. členu PDEU. Obveznost postavitve VPO naj bi imel francoski Conseil d'État, ker pa VPO ni postavil, je SEU ugotovilo, da je Francija s tem prekršila svojo obveznost po Pogodbi. Odločitev SEU v tej zadevi je formalnopravno pričakovana, kaže pa na spremembo v delovanju Komisije, ki se tradicionalno ni odločala za tožbe proti državam članicam zaradi kršitve 267. člena PDEU zaradi potencialnega vpliva takih tožb na neodvisnost nacionalnih sodišč.
Septembra je Bernie Sanders v ameriškem senatu podal predlog zakona, da bi morala podjetja z več kot 500 zaposlenimi, kjer delavci prejemajo socialne dodatke, v proračun vrniti skupni znesek teh prejemkov. Kot primer takšnega delodajalca je bil že nekaj časa na tapeti Amazon, kar se je poznalo tudi pri izbiri imena predlaganega zakona: Stop Bad Employers by Zeroing Out Subsidies (ustavimo slabe delodajalce z vračilom subvencij) ali krajše Stop BEZOS (Jeff Bezos je ustanovitelj, velik lastnik in šef Amazona).
Ena temeljnih obveznosti delodajalca je zagotavljanje varnih in s predpisi usklajenih delovnih razmer. Že 45. člen Zakona o delovnih razmerjih (ZDR-1) delodajalca zavezuje k zagotavljanju pogojev za varnost in zdravje pri delu, ki pa so natančneje opredeljeni v Zakonu o varnosti in zdravju pri delu (ZVZD-1). K spoštovanju in izvajanju teh predpisov in ukrepov z določbo 35. člena ZDR-1 zavezuje tudi delavce. Kadar se delodajalec odgovornosti ne more razbremeniti, mora po splošnih pravilih civilnega prava delavcu povrniti škodo.
Javna naročila v Evropski uniji (EU) predstavljajo pomemben delež v gospodarstvu in so zato lahko pomemben vzvod za spodbuditev gospodarske rasti. Reforme na področju javnega naročanja s ciljem zmanjševanja porabe na eni strani in povečevanjem učinkovitosti in konkurenčnosti gospodarstva na drugi so zato nujne in dobrodošle. Kot to potrjuje praksa, je področje javnega naročanja eno izmed tistih, na katerem je mogoče z ustreznimi ukrepi doseči učinke manjše porabe. Reforme javnega naročanja potekajo sočasno z reformami v javni upravi, kjer v ospredje prihajajo načela in strategije, ki veljajo v zasebnem sektorju. Gre za metodo t. i. novega javnega managementa (ang. New Public Management), ki predstavlja novo paradigmo upravljanja javnega sektorja s poudarkom na usmerjenosti k uporabniku in splošni učinkovitosti s prenosom aplikatibilnih managerskih metod dela in konkurenčnih mehanizmov iz zasebnega v javni sektor.
Občina je kot etažna lastnica v večstanovanjski stavbi skladno z določbo 41. člena Stanovanjskega zakona (SZ-1) v okviru svojih namenskih sredstev oblikovala svoj rezervni sklad, zato ni dolžna vplačevati v rezervni sklad večstanovanjske stavbe. Po stečaju gospodarske družbe, ki je upravljala stavbo, in poneverbi sredstev rezervnega sklada je občina zavzela stališče, da nima terjatev do starega upravnika, saj ta ni odtujil sredstev, ki so bila zbrana v okviru njenih namenskih sredstev. Obenem občina ne želi prevzeti dela stroškov za prijavo terjatve odtujenih sredstev rezervnega sklada v stečajno maso. Sredstva rezervnega sklada, ki jih občina vodi v okviru svojih namenskih sredstev, torej obravnava kot svoj denar, in ne kot skupno last etažnih lastnikov.
Imamo zaposlenega delavca, ki je bil pri nas zaposlen za polni delovni čas, nato pa se je delno upokojil. Sedaj bi rad bil pri nas reaktiviran tako, da bi bil zaposlen za polni delovni čas. Delodajalec teh potreb nima.
V zadnjem času se je pojavila praksa, ki povzroča zmedo na trgu storitev upravljanja večstanovanjskih stavb. Tako upravniki kot etažni lastniki so pri uveljavljanju svojih interesov precej domiselni. Po tem, ko bil je že sprejet sklep o odpovedi pogodbe o opravljanju upravniških storitev, so si nekateri etažni lastniki premislili. Napisali so izjavo, s katero preklicujejo prejšnjo izjavo, s katero so soglašali z menjavo upravnika. Na podlagi tega zdaj upravnik, ki je bil razrešen, zatrjuje, da odpoved pogodbe ni veljavna, ker ni bila sprejeta z zadostno večino. Razrešeni upravnik zato noče predati poslov novemu upravniku.
Zastaranje izvršitve stranske denarne kazni ne teče v času, ko je obsojencu dovoljeno njeno obročno plačevanje stranske denarne kazni.
Odgovor na dopuščeno vprašanje - sme sodišče zavrniti tožbeni zahtevek zaradi že izpolnjene obveznosti v času zaključka glavne obravnave, kadar je tožnik prejel izpolnitev na podlagi regulacijske začasne odredbe in je bila izpolnitev začasne odredbe enaka kot zavarovana terjatev oziroma tožbeni zahtevek - je pritrdilen. Tožeča stranka mora, če želi preprečiti zavrnitev zahtevka, po izpolnitvi obveznosti tožbo spremeniti tako, da zahteva ugotovitev obstoja pravice ali pravnega razmerja.
Sindikat državnih organov Slovenije (SDOS) je na sestanku pri varuhinji človekovih pravic opozoril na nevzdržne razmere v zaporih, ki so posledica kadrovske podhranjenosti pravosodnih policistov. SDOS je predstavil zlasti kadrovsko problematiko in težave, do katerih prihaja zaradi nezadostnega števila pravosodnih policistov in njihove neustrezne opremljenosti.
Ali mora sindikat od svojih članov, ki so že pred časom pristopili v sindikat, ponovno pridobiti njihova soglasja za obdelavo osebnih podatkov, in sicer tokrat v skladu s Splošno uredbo o varstvu osebnih podatkov (GDPR)? Je dopustno, da se pristopna izjava v sindikat prilagodi zahtevam GDPR samo glede prihodnjih članov?
»V skladu z veljavnimi predpisi so podatki o davkih posameznih davčnih zavezancev varovani kot davčna tajnost. Ta ureditev temelji na uveljavljenih mednarodnih standardih in izhaja iz predpostavke, da država ne sme zlorabljati podatkov, ki jih v zvezi s plačevanjem davkov pridobi od posameznih davčnih zavezancev za druge namene. Kljub temu načelnemu izhodišču pa je v zakonu, ki ureja davčni postopek, določena vrsta izjem, ko je zakonodajalec presodil, da je treba interesu po razkritju podatkov o davčnem dolgu posameznega davčnega zavezanca dati prednost pred interesom varovanja davčne tajnosti. Spremenjene javnofinančne in gospodarske razmere zahtevajo ponoven premislek, ali veljavna zakonodaja vzpostavlja pravilno razmerje med potrebo po varovanju davčne tajnosti in potrebo po zagotavljanju interesa javnosti.«
Na sedežu Urada Evropske unije za intelektualno lastnino (European Union Intellectual Property Office, v nadaljevanju EUIPO) v španskem Alicanteju je 3. in 4. oktobra 2018 potekala mednarodna konferenca z naslovom Trade marks and geographical indications: future perspectives. Glavni poudarek konference je bil na znamkah in geografskih označbah, odnosu med tema dvema pravicama intelektualne lastnine ter pogledih na ureditev tega področja v prihodnje.
Toplega sončnega jesenskega popoldneva, 10. oktobra 2018, ko je bila vsa narava obarvana v tople jesenske barve, so mi v misli vdirali hladni in temačni prizori iz postapokaliptičnih filmov, za katere je značilno prikazovanje uničene, zastrupljene Zemlje in razpadajočih ostankov človeške civilizacije. Hitel sem namreč na PF Univerze v Ljubljani, na kateri je v organizaciji Srebrne katedre in študentske organizacije potekala okrogla miza z naslovom Umetna inteligenca, avtonomna orožja in možnost prevzema oblasti, ki jo je moderiral upokojeni profesor na tej fakulteti dr. Ciril Ribičič.
V ljubljanski sodni palači domuje dragocen biser pravne zgodovine, Centralna pravosodna knjižnica, ki v letu 2018 praznuje pomemben jubilej - stoletnico svojega delovanja. Pomembnost knjižnice za delovanje sodišč in pravosodnih organov odraža že mnenje pobudnika ustanovitve knjižnice, Ivana Kavčnika, prvega predsednika tedanjega najvišjega slovenskega sodišča, ki je menil, da bo "pravna znanost dosegla svoj vrhunec le v primeru, da bodo imeli sodniki in ostali pravniki na razpolago tudi dobro založeno knjižnico".
Ali je dokazni standard razlogov za sum v luči odločitev Ustavnega sodišča in Sodišča Evropske unije primeren za poseganje v človekove pravice posameznika na podlagi preiskovalnega ukrepa pridobivanja podatkov o prometu elektronskih komunikacij? Kakšni so argumenti, da gre tudi elektronsko listino razumeti kot listino v smislu kaznivega dejanja (računalniškega) ponarejanja listin? Kaj je ključni problem pregona digitalnega piratstva? Odgovore na zastavljena vprašanja lahko najdemo v prvi slovenski monografiji, ki celovito in poglobljeno obravnava kazenskopravno problematiko kibernetskega kriminala.
Jerry Allen Coyne je ameriški evolucijski biolog, znan po odmevnih javnih razpravah z zagovorniki teorije kreacionizma, ki je sicer prisotna v številnih ameriških javnih in zasebnih šolah. Ljubljanska založba UMco je letos izdala Coynovo knjigo Verjeti ali vedeti s podnaslovom Zakaj sta znanost in religija nezdružljivi. Knjiga na 417 straneh ima privlačno grafično podobo in vsebuje avtorjev predgovor, podroben seznam uporabljenih virov, končne opombe in zelo uporabno imensko in stvarno kazalo. Čeprav avtor knjigo namenja širšemu občinstvu "razgledanih laikov", njena bibliografska opremljenost jasno kaže, da prihaja iz znanstvenega miljeja.
Des voitures autonomes: Une offre de loi Lionel Andreu (Dalloz, september 2018, 198 strani) Vse bližje je dan, ko bodo samovozeča vozila na cestah postala nekaj običajnega. Pravo se bo temu moralo prilagoditi in zamenjati
Ko sem pisala kotiček, ki je v Pravni praksi izšel v prejšnji številki, sem na spletu med drugimi naletela tudi na tale primer: Ne morete spraviti otroka iz računalnika? Na nekem spletnem forumu se je nekdo obregnil ob oglasno sporočilo, namenjeno staršem, katerih otroci preveč časa preživijo za računalnikom. Ker sem se v zadnjem kotičku lotila tudi predlogov, sem si rekla: pa napišimo še enega na to temo, tako ali tako v rabi vedno znova in znova naletimo na podobne napake, ki nas lahko včasih spravijo tudi v smeh - seveda če začnemo premišljevati o tem, kaj smo pravzaprav zapisali/izrekli. No, tisti, ki so sestavljali omenjeno oglasno sporočilo, si tega vprašanja gotovo niso postavili. Predstavljajte si namreč otroke, kako čepijo V računalniku. Kajti: če želiš nekoga ali nekaj spraviti IZ česa, potem je tisti ali tisto V nečem. Otroci pa najbrž niso V računalniku, ampak NA računalniku (saj vem, tudi to si lahko predstavljamo na dva načina), zato jih poskušamo spraviti Z računalnika.
Avtor reka je Lucij Anej Seneka. Vzet je iz njegovega spisa o dobrih delih (De beneficiis 5, 8, 6). Slovensko bi se glasil: S sprejemanjem daješ, z dajanjem sprejemaš.
V Strasbourgu so zavrgli dve tožbi zoper Slovenijo zaradi neizpolnjenih pogojev za sprejem v reševanje.
Ponedeljek, 8. 10. Sodniški dnevi. Predsednik Vrhovnega sodišča mag. Damijan Florjančič je skupaj z vrhovnim sodnikom dr. Miodragom Đorđevićem na povabilo predsednika srbskega Vrhovnega kasacijskega sodišča Dragomirja Milojevića odšel v Vrnjačko Banjo, kjer so potekali
Ponedeljek, 8. 10. Podnebne spremembe. Evropska komisija (EK) je pozdravila poročilo Združenih narodov (ZN) o podnebnih spremembah glede omejitve globalnega segrevanja na 1,5 stopinje Celzija. Poročilo o vplivih globalnega segrevanja za 1,5 stopinje Celzija nad predindu
28. oktober 1704 - John Locke Umrl je angleški filozof John Locke, utemeljitelj empirizma in liberalistične filozofije. Znan je po zanikanju nauka o vrojenih idejah, v nasprotju s katerim je trdil, da so vse ideje izkustvenega izvora. S svojim delom je usodno vplival na ev
Da bi ljudem in podjetjem omogočili lažje, hitrejše in boljše opravljanje upravnih postopkov, so Evropski parlament in države članice Evropske unije (EU) potrdili uredbo o Tvoji Evropi, ki vzpostavlja enotni digitalni portal.
Ur. l. RS, št. 67/18 1.	Direktor zavoda -	Svet Zavoda RS za transfuzijsko medicino Ljubljana, rok je 18. november. 2.	Vrhovni državni tožilec na Vrhovnem državnem tožilstvu RS, ki je razporejen v Oddelku za kazenske zadeve -	Ministrstvo za pravosodje, rok je 3.
Sklepi, ki jih je Vlada RS sprejela na 4. redni seji (11. oktobra 2018): - predlog zakona o spremembi Zakona o socialno varstvenih prejemkih, - Uredba o spremembah Uredbe o kakovosti zunanjega zraka, - Uredba o izvzemu prirediteljev klasičnih iger na srečo iz izvajanja ukrepov za odkriva
11. oktober - predlog zakona o spremembah in dopolnitvah Zakona o čezmejnem izvajanju storitev, - predlog zakona o spremembah in dopolnitvah Zakona o pokojninskem in invalidskem zavarovanju, - predlog zakona o spremembah in dopolnitvah Zakona o socialno varstvenih prejemkih.